Komorų vyrų futbolo rinktinė

Komorų vyrų futbolo rinktinė – Komorams atstovaujanti nacionalinė futbolo komanda, kurią kontroliuoja Komorų futbolo federacija (Fédération Comorienne de Football). Rinktinė nedalyvavo nė vieno pasaulio čempionate, bet 2022 m. debiutavo Afrikos Tautų taurėje.

 Istorija 
Komanda sukurta 1979 metais, bet tik 2003 m. tapo CAF nare, o 2005 metais – FIFA nare.

Komorų vyrų futbolo rinktinė debiutavo 1979 m. Indijos vandenyno salų žaidynėse ir be šio turnyro niekur nerungtyniavo iki pat 2006 m., kai sudalyvavo 2009 m. Arabų taurės atrankoje. 2007 m. debiutavo atrankoje į pasaulio čempionatą ir Afrikos Tautų taurę.

Gana ilgą laiką Komorai buvo viena silpniausių Afrikos rinktinių, bet 2018 m. sugebėjo įveikti pirmą atrankos etapą (nugalėjo Lesotą, o 2021 (2022 m.) prasimušė į Afrikos Tautų taurę. Joje Komorų futbolininkai nugalėjo Ganos rinktinę ir pateko į aštuntfinalį, kur susidūrė su šeimininkais, Kamerūno futbolininkais. Nepaisant to, kad dėl COVID-19 ir traumų neteko daug žaidėjų (vartininku teko žaisti gynėjui), rungtynių pradžioje vienas iš žaidėjų buvo išvarytas, Komorų žaidėjai smarkiai pasipriešino ryškiems favoritams ir nusileido rezultatu 1:2.Afcon: Cameroon edge past plucky 10-man Comoros as Gambia run goes on, The Guardian

 Dalyvavimas pasaulio čempionatuose 
 1978–2006 – 
 2010–2026 – 

 Dalyvavimas Afrikos Tautų taurės turnyre 
 1957–2010 – 
 2012–2019 – 
 2021 – aštuntfinalis
 2023 – 
 2025 – I etapas

 Kiti turnyrai 
 Indijos vandenyno salų žaidynės: 3 vieta – 1979, 1985 m.

 Treneriai 

  Pierre Jacky (1985)
  Ali Mbaé Camara (2006–2007)
  Manuel Amoros (2010)
  Mohamed Chamité (2010–2011)
  Ali Mbaé Camara (2011–2013)
  Amir Abdou (2014–2022)
  Younes Zerdouk (2022–2023)
  Stefano Cusin (2023–)

 Šaltiniai 

Kategorija:Afrikos vyrų futbolo rinktinės
Rinktinė